Ширак 1995 - 2007 шықәсқәа рзы атәыла напхгара аиҭон.
Жак Рене Ширак диит абҵара 29, 1932 шықәса рзы, Париж. Ашкол "Cours Hattemer" даналга ашьҭахь иҵара иациҵеит Карнои Луи-Ле-Грани алицеиқәа рҟны. Ширак иполитикатә биографиа ахы акит 1962 шықәсазы, усҟантәи Франциа аԥыза-министр Жорж Помпиду иштаб хада анапхгаҩыс даныҟаиҵа ашьҭахь. Аамҭақәак рышьҭахь Жак Ширак ақыҭанхамҩа аминистрс дҟалеит.
Жискар д'Естене атәыла ахадас даныҟала ашьҭахь иара атәыла аԥыза-министрс дҟаҵан. Аамҭақәак рышьҭахь ари аҭыԥ нижьыр акәхоит. Усҟантәи аамҭақәа раан аоппозициатә партиа "Ареспублика адгыларазы аидгылара" напхгара аиҭоит.
1977 ш. инаркны – Париж ақалақь ахада. 1986 ш. рзы – Франциа аиҳабыра рхадас дыҟан. 1995 ш. рзы атәыла ахадас далхын.